ส่วนที่ 1

ข้อมูลสรุป (Executive Summary)

สรุปข้อมูลบริษัทที่ออกหลักทรัพย์

บริษัท อาดามัส อินคอร์ปอเรชั่น จำกัด (มหาชน) (“บริษัท” หรือ “ADAM”) เดิมชื่อบริษัท อาร์
เค มีเดีย โฮลดิ้ง จำกัด (มหาชน) (“RK”)
มีวัตถุประสงค์เพื่อประกอบธุรกิจการลงทุนในบริษัทย่อยในลักษณะ Holding Company
มีทุนจดทะเบียน 280,163,587 บาท ชำระเต็มมูลค่าแล้ว 280,163,587 บาท
แบ่งออกเป็นหุ้นสามัญจำนวน 280,163,587 หุ้น มูลค่าที่ตราไว้หุ้นละ 1 บาท (ทุนจดทะเบียน ณ
วันที่ 31 ธันวาคม 2555)

โดยในปัจจุบันบริษัทลงทุนประกอบธุรกิจผ่านบริษัทย่อยได้แก่ บริษัท อาดามัส เวิลด์ จำกัด (“AW”)
เดิมชื่อ บริษัท อาดามัส มีเดีย จำกัด (“ADM”) และบริษัท อาร์ แอนด์ ที มีเดีย จำกัด (“R&T”)
ซึ่งเป็นบริษัทแกน ประกอบธุรกิจบริหารจัดการสถานีทีวีกีฬา (T Sports Channel)
ธุรกิจบริหารการตลาดและกิจกรรมด้านกีฬา ธุรกิจบริหารการตลาดและกิจกรรมด้านบันเทิง

โครงสร้างการดำเนินธุรกิจของบริษัท ณ วันที่ 31 ธันวาคม 2555

หมายเหตุ: GG คือ บริษัท จี จี นิวส์ เนทเวิร์ค จำกัด (ปัจจุบันได้หยุดดำเนินกิจการแล้ว)

NM คือ บริษัท นิวส์ มัลติมีเดีย จำกัด (ปัจจุบันได้หยุดดำเนินกิจการแล้ว)

XL คือ บริษัท อาดามัส เอ็กซ์ตร้า ล้าจซ์ จำกัด (ปัจจุบันได้หยุดดำเนินกิจการแล้ว)

ฐานะการเงินและผลการดำเนินงาน

ฐานะการเงินและผลการดำเนินงานที่สำคัญจากงบการเงินรวมของบริษัท

  (หน่วย: พันบาท)

  ------------------------- ---------------------- -----------------------
                            งบการเงินรวม            

                            ปี 2555                 ปี 2554

  รายได้จากการขายและบริการ    207,449                413,278

  รายได้รวม                  220,188                413,828

  กำไรขั้นต้น                  (8,588)                46,214

  กำไร(ขาดทุน)สุทธิ            (50,444)               (9,658)

  สินทรัพย์รวม                 92,799                 111,536

  หนี้สินรวม                   71,884                 46,238

  ส่วนของผู้ถือหุ้นสุทธิ            20,915                 65,298
  ------------------------- ---------------------- -----------------------

  สำหรับงวดปี 2555 กลุ่มบริษัทมีรายได้จากการขายและบริการ 207.45 ล้านบาท เทียบกับ
  413.28 ล้านบาทในปี 2554 ลดลง 205.83 ล้านบาทคิดเป็นลดลงร้อยละ 49.80
  เนื่องจากกลุ่มบริษัทมีรายได้จากธุรกิจการผลิตรายการและสื่อโฆษณาทางโทรทัศน์สถานีทีวีกีฬา T
  Sports ลดลงร้อยละ 6.20 รายได้จากธุรกิจการบริหารกิจกรรมส่งเสริมการตลาดลดลง
  ร้อยละ 70.31 ส่งผลให้กลุ่มบริษัทมีรายได้รวม 220.19 ล้านบาทในปี 2555 เทียบกับ 413.83
  ล้านบาทในปี 2554 ลดลง 193.64 ล้านบาทคิดเป็นลดลงร้อยละ 46.79
  เนื่องจากกลุ่มบริษัทมีรายได้จากการขายและบริการลดลงสืบเนื่องจากโครงการภาครัฐที่ลดลง

  กลุ่มบริษัทมีผลขาดทุนสุทธิ 50.44 ล้านบาทในปี 2555 เมื่อเทียบกับผลขาดทุนสุทธิ 9.66
  ล้านบาทในปี 2554 ขาดทุนเพิ่มขึ้น 40.78 ล้านบาทคิดเป็นลดลงร้อยละ 422.15
  เกิดจากกลุ่มบริษัทมีผลขาดทุนขั้นต้น 8.59 ล้านบาทในปี 2555 เมื่อเทียบกับผลกำไรขั้นต้น
  46.21 ล้านบาทในปี 2554 กำไรขั้นต้นลดลง 54.80 ล้านบาท
  เป็นผลมาจากการมีรายได้ลดลงในธุรกิจบริหารกิจกรรมส่งเสริมการตลาดและธุรกิจสื่อโฆษณาทางโทรทัศน์สถานีทีวีกีฬา
  T Sports
  และจากการที่บริษัทมีการบันทึกประมาณการขาดทุนจากการถูกฟ้องร้องเรียกค่าเสียหายจำนวน
  9.08 ล้านบาทในงวดปี 2555 สืบเนื่องจากการที่ศาลชั้นต้นได้มีคำพิพากษาให้ AW
  ชำระเงินให้กับ AIM
  บริษัทจึงต้องทำการตั้งสำรองตามมาตรฐานการบัญชีและบริษัทมีการกลับรายการผลขาดทุนที่ยังไม่เกิดขึ้นจากการปรับมูลค่าเงินลงทุนใน
  AIM 12.55 ล้านบาท ในงวดปี 2555
  (ในงบกำไรขาดทุนแสดงรายการเป็นผลกำไรจากการจำหน่ายเงินลงทุน) ในขณะที่งวดปี 2554
  มีการบันทึกผลขาดทุนที่ยังไม่เกิดขึ้นจากการปรับมูลค่าเงินลงทุนใน AIM 12.55 ล้านบาท

ณ วันที่ 31 ธันวาคม 2555 บริษัทมีสินทรัพย์รวม 92.80 ล้านบาท หนี้สินรวม 71.88 ล้านบาท
และส่วนของผู้ถือหุ้นของบริษัทใหญ่ 20.92 ล้านบาท เทียบกับ ณ สิ้นปี 2554 บริษัทมีสินทรัพย์รวม
111.54 ล้านบาท หนี้สินรวม 46.24 ล้านบาท และส่วนของผู้ถือหุ้นของบริษัทใหญ่ 65.30 ล้านบาท
โดยสินทรัพย์รวมลดลง 18.74 ล้านบาท คิดเป็นลดลงร้อยละ 16.80 และหนี้สินรวมเพิ่มขึ้น 25.64
ล้านบาทคิดเป็นเพิ่มขึ้นร้อยละ 55.44 ส่วนของผู้ถือหุ้นของบริษัทใหญ่ลดลง 44.38
ล้านบาทคิดเป็นลดลงร้อยละ 67.96 เมื่อเทียบกับปี 2554
ทั้งนี้เนื่องมาจากบริษัทมีผลประกอบการในปี 2555 เป็นผลขาดทุนสุทธิ

4. การวิจัยและพัฒนา

บริษัทเล็งเห็นความสำคัญของการวิจัยและสำรวจตลาด จึงดำเนินการอย่างใกล้ชิดและสม่ำเสมอ
เนื่องจากผลการสำรวจตลาดและพฤติกรรมของลูกค้า
จะช่วยให้บริษัทรับทราบสถานการณ์ความเคลื่อนไหวของพฤติกรรมความต้องการ
และรสนิยมของลูกค้ากลุ่มเป้าหมายได้เป็นอย่างดี
ซึ่งข้อมูลดังกล่าวเป็นสิ่งจำเป็นสำหรับการวางแผนและการตัดสินใจในการดำเนินกลยุทธ์ทางการตลาดของบริษัททั้งกลุ่มธุรกิจบริหารจัดการสถานีทีวีกีฬา
บริหารกิจกรรมและการส่งเสริมการตลาด
กลุ่มธุรกิจให้บริการและผลิตสื่อโฆษณาและกลุ่มธุรกิจประกอบธุรกิจรับจ้างถ่ายทำ ตัดต่อภาพยนตร์
ผลิตรายการ
ซึ่งจะต้องมีการเตรียมความพร้อมต่อการเปลี่ยนแปลงได้ทุกรูปแบบและทันกับสถานการณ์ตลาดปัจจุบันที่มีการเปลี่ยนแปลงอยู่เสมอ
โดยงานวิจัยต่างๆ จะทำให้บริษัทเข้าใจพฤติกรรมการบริโภคสื่อ
รวมทั้งทัศนคติที่ผู้บริโภคมีต่อสื่ออย่างละเอียด
ซึ่งส่งผลให้บริษัทสามารถวางแผนการทำการตลาดของผลิตภัณฑ์ของบริษัทได้ตรงกับความต้องการที่แท้จริงของผู้บริโภค
อันจะนำไปสู่การเพิ่มประสิทธิภาพของการใช้ทรัพยากรของบริษัทได้อย่างสูงสุด

6.  โครงการในอนาคต (Future Plan)

กลุ่มบริษัทมีแผนการดำเนินธุรกิจในกลุ่มธุรกิจบริหารจัดการสถานีทีวีกีฬา (T Sports Channel)
และกลุ่มธุรกิจบริหารกิจกรรมการตลาด
โดยในอนาคตบริษัทมีเป้าหมายที่จะเป็นผู้นำด้านการตลาดกีฬา (Sports Marketing)
แบบครบวงจร
ซึ่งบริษัทคาดว่าธุรกิจการตลาดกีฬาจะเป็นธุรกิจที่สามารถสร้างผลตอบแทนที่ดีให้แก่ผู้ถือหุ้นได้
และเป็นธุรกิจที่มีโอกาสเติบโตได้อีกมากในอนาคต ทั้งนี้
บริษัทได้เริ่มดำเนินการบริหารจัดการสถานีทีวีกีฬา (T Sports Channel)
จากการที่บริษัทได้รับสัญญาในการร่วมบริหารจัดการสถานีทีวีกีฬา (T Sports Channel)
จากการกีฬาแห่งประเทศไทย ซึ่งได้ทำการแพร่ภาพผ่านทางช่อง True Visions C-Band
เคเบิ้ลทีวีท้องถิ่นทั่วประเทศ และจานดาวเทียมระบบ KU Band ตั้งแต่วันที่ 1 กันยายน 2552
เป็นต้นมา
บริษัทมีแผนที่จะจัดหารายการกีฬาที่อยู่ในความสนใจของกลุ่มเป้าหมายมาแพร่ภาพออกอากาศ
เพื่อเพิ่มความนิยมของสถานี โดยจะพัฒนาสถานีทีวีกีฬา (T Sports Channel)
เพื่อเป็นศูนย์กลางของสื่อโฆษณาในอนาคต เนื่องจากเป็นสื่อที่สามารถเข้าถึงผู้ชมได้เป็นจำนวนมาก
นอกจากนี้กลุ่มบริษัทยังมีนโยบายเชิงรุกในการเข้าประกอบธุรกิจบริหารกิจกรรมส่งเสริมการตลาด
โดยจะไม่มุ่งเน้นการสร้างจำนวนกิจกรรม
แต่จะมุ่งเน้นการจัดงานที่สร้างกำไรเท่านั้นรวมทั้งการหยุดจัดกิจกรรมที่สร้างผลขาดทุนให้กับกลุ่มบริษัท
ทั้งนี้เพื่อสร้างผลตอบแทนที่ดีให้แก่ผู้ถือหุ้นของบริษัท